ddrg/super_eurlex huggingface dataset:
KIRJALLINEN KYSYMYS E-2539/00 esittäjä(t): William Newton Dunn (PPE-DE) komissiolle. Komission arviointi rikkaruoho- ja tuholaismyrkkyjen aktiivisista ainesosista.



Virallinen lehti nro 103 E , 03/04/2001 s. 0177 - 0177



KIRJALLINEN KYSYMYS E-2539/00 esittäjä(t): William Newton Dunn (PPE-DE) komissiolle (28. heinäkuuta 2000) Aihe: Komission arviointi rikkaruoho- ja tuholaismyrkkyjen aktiivisista ainesosista Vaalipiiriini kuuluvalla alueella Englannissa toimii pienyritys, joka valmistaa ja myy ympäristöystävällistä rikkaruohomyrkkyä. Yritys kääntyi puoleeni ja valitti joutuvansa osallistumaan EU:n arviointiprosessiin. Saksassa toimiva koordinoiva viranomainen on vaatinut pienyritystä maksamaan 5 000 euroa tai muuten sen tuote olisi vedettävä pois markkinoilta. Saksalainen viranomainen ilmoittaa myöhemmin, mikä jäsenvaltio tekee tuotetta koskevan arvioinnin, mutta yrityksellä itsellään ei ole sananvaltaa asiassa. Jos arviointi tehdään Kreikassa, siitä koituva lisämaksu on 90 000 euroa, Ison-Britannian tapauksessa lisämaksu on 180 000 ja Ruotsin tapauksessa lähes 500 000 euroa. Pitävätkö nämä tiedot paikkansa? Jos tiedot ovat oikeita, miksi maksut ovat niin erilaisia EU:n eri jäsenvaltioissa? Miksi arviointiprosessi on niin ylitsekäymätön kasvavalle pienyritykselle, joka todennäköisesti joutuu lopettamaan toimintansa näiden epäoikeudenmukaisten ja kaikesta päätellen naurettavien sääntöjen takia? David Byrnen komission puolesta antama vastaus (4. lokakuuta 2000) Komission tarkoituksena ei ole rangaista kasvinsuojelualalla toimivia innovatiivisia pienyrityksiä. Kasvinsuojeluaineiden markkinoille saattamisesta 15. heinäkuuta 1991 annetun neuvoston direktiivin 91/414/ETY(1) mukaan komissio on kuitenkin vastuussa kaikkien kasvinsuojeluaineiden turvallisuuden tarkastamisesta ajoissa ja tehokkaasti ihmisten ja ympäristön turvallisuuden korkeimman tason varmistamiseksi. On totta, että kasvinsuojeluaineen arviointi on erittäin kallista. Korkeat kustannukset johtuvat kuitenkin siitä, että tarvitaan hyvin monitahoista asiantuntijoiden yhteistyötä, jotta kasvinsuojeluaineiden kaikki mahdolliset vaikutukset pystytään arvioimaan huolellisesti ja ammattitaitoisesti. Pitää myös paikkansa, että eri jäsenvaltioiden arviointikustannusten rakenne vaihtelee. Sen vuoksi maksuja ei voida kokonaan yhdenmukaistaa. Maksujen on kuitenkin määräydyttävä selkein perustein ja vastattava tutkimuksen todellisia kustannuksia. Komissio kerää parhaillaan tietoja jäsenvaltioiden veloittamien maksujen suuruudesta. (1) EYVL L 230, 19.8.1991.
KIRJALLINEN KYSYMYS E-3053/00 esittäjä(t): Sérgio Sousa Pinto (PSE) komissiolle. Muiden kuin Ranskan kansalaisten syrjintä Ranskan lainsäädännön nojalla (25. toukokuuta 1998 annettu perustuslain liitännäislaki N:o 98-404).



Virallinen lehti nro 151 E , 22/05/2001 s. 0048 - 0048



KIRJALLINEN KYSYMYS E-3053/00 esittäjä(t): Sérgio Sousa Pinto (PSE) komissiolle (28. syyskuuta 2000) Aihe: Muiden kuin Ranskan kansalaisten syrjintä Ranskan lainsäädännön nojalla (25. toukokuuta 1998 annettu perustuslain liitännäislaki N:o 98-404) Haluaisin tietää, mihin toimiin komissio aikoo ryhtyä ennen kanteen nostamista tai sen oikeuskäsittelyn aikana neuvoston direktiivin 94/80/EY(1) ja perussopimusten vastaisen Ranskan lainsäädännön (perustuslain liitännäislaki Loi organique N:o 98-404) suhteen? Tässä laissa edellytetään, että Euroopan kansalaisen, joka haluaa tulla kirjatuksi vaaliluetteloon, on esitettävä vakuutus siitä, että häneltä ei ole evätty vaalikelpoisuutta kotimaassa. Tämä on selvää syrjintää Ranskan kansalaisiin verrattuna. Lisäksi vaatimus ehdokkaiden kansallisuuden maininnasta äänestyslipuissa merkitsee vakavaa syrjintää kansallisuuden perusteella ja rikkoo EY:n perustamissopimuksen 12 artiklaa. (1) EYVL L 368, 31.12.1994, s. 38. António Vitorinon komission puolesta antama vastaus (6. marraskuuta 2000) Komissio sai 21. heinäkuuta 1998 Ranskalta ilmoituksen 25. toukokuuta 1998 annetusta laista N:o 98-404, jolla niiden unionin kansalaisten kunnallista äänioikeutta ja vaalikelpoisuutta koskevista yksityiskohtaisista säännöistä, jotka asuvat jäsenvaltiossa, jonka kansalaisia he eivät ole, 19 päivänä joulukuuta 1994 annettu neuvoston direktiivi 94/80/EY(1) saatettiin osaksi Ranskan kansallista lainsäädäntöä. Voidakseen arvioida, onko kyseinen täytäntöönpanosäädös yhteisön lainsäädännön mukainen, komissio pyysi Ranskan viranomaisilta lisätietoja arvoisan parlamentinjäsenen mainitsemista näkökohdista. Komissio tutkii parhaillaan Ranskan viranomaisten antamia tietoja. Jos käy ilmi, että Ranska on laiminlyönyt EY:n perustamissopimuksesta johtuvat velvoitteensa, komissio käyttää tilanteen korjaamiseksi perustamissopimuksen mukaisia valtuuksiaan. (1) EYVL L 368, 31.12.1994.
KIRJALLINEN KYSYMYS E-2374/00 esittäjä(t): Dana Scallon (PPE-DE) komissiolle. Genres-ohjelma.



Virallinen lehti nro 136 E , 08/05/2001 s. 0024 - 0025



KIRJALLINEN KYSYMYS E-2374/00 esittäjä(t): Dana Scallon (PPE-DE) komissiolle (13. heinäkuuta 2000) Aihe: Genres-ohjelma Edellisen komission toimikauden aikana perustettiin Genres-ohjelma maatilojen kasvi- ja eläinlajien arvokkaiden perintöainesten oikeanlaiseksi arvioimiseksi ja säilyttämiseksi. Parlamentti tuki voimakkaasti tätä ohjelmaa, jonka käytössä on hyvin pieniä määrärahoja ja josta myönnetyt korkeintaan 30 tukea perustuvat kilpailuun. Olen saanut tietää, että edellisen komission toimikauden aikana esitettyjä ja hyväksyttyjä tukihakemuksia on peruttu ja tukia ei ole maksettu. Voiko komissio kertoa, miksi edellisen komission hankkeille myöntämä rahoitus on peruttu? Franz Fischlerin komission puolesta antama vastaus (28. syyskuuta 2000) Parlamentin jäsenelle ilmoitetaan, että yhtäkään komission hyväksymää maatalouden geneettisten voimavarojen säilyttämisestä, kuvauksesta, keräämisestä ja käytöstä 20 päivänä kesäkuuta 1994 annetun neuvoston asetuksen (EY) 1467/94(1) mukaista hanketta ei ole peruttu. Vuonna 1998 hyväksyttiin seitsemän hanketta kyseisessä asetuksessa säädettyjen menettelyjen ja perusteiden mukaisesti. Kaksi sopimusta allekirjoitettiin vuoden 1999 alkupuolella, muut viisi vuoden lopussa. Hankkeille myönnettyä rahoitusta ei ole peruttu, vaan se maksetaan kyseiseen asetukseen sovellettavan menettelyn mukaisesti. (1) EYVL L 159, 28.6.1994.
KIRJALLINEN KYSYMYS P-2973/00 esittäjä(t): Andre Brie (GUE/NGL) komissiolle. ESR:n varojen käyttö Saksan hallituksen aloittamaan itäsaksalaisten nuorten työllisyyttä edistävään ohjelmaan.



Virallinen lehti nro 103 E , 03/04/2001 s. 0235 - 0235



KIRJALLINEN KYSYMYS P-2973/00 esittäjä(t): Andre Brie (GUE/NGL) komissiolle (13. syyskuuta 2000) Aihe: ESR:n varojen käyttö Saksan hallituksen aloittamaan itäsaksalaisten nuorten työllisyyttä edistävään ohjelmaan Saksan hallitus on tehnyt päätöksen 75 miljoonan Saksan markan myöntämisestä itäsaksalaisten nuorten työllisyyden edistämiseksi (rasismin ja muukalaisvihan vastainen työllisyyttä ja ammattitaitoa koskeva aloite). Suurin osa tästä summasta on peräisin Euroopan sosiaalirahastosta. Voiko komissio edellä mainittu huomioon ottaen vastata, onko se tietoinen - kyseiseen aloitteeseen liittyvästä toimintaohjelmasta? - eri aloitteista, jotka saavat tukea, ja niiden sisällöstä? - kriteereistä, joiden perusteella määrärahat myönnettiin kullekin toimelle ja aloitteelle? Anna Diamantopouloun komission puolesta antama vastaus (5. lokakuuta 2000) Komissio pyysi Saksan viranomaisia käyttämään ohjelmakaudelle 20002006 myönnettyä Euroopan sosiaalirahaston (ESR) tukea työmarkkinoihin liittyvän rasismin ja muukalaisvihan torjuntaan. Perusteena olivat tavoitteen 1 alueilla Saksassa tehtäviä rakennetoimia koskeva yhteisön tukikehys ja tavoitteen 3 yhtenäinen ohjelma-asiakirja. Pyynnön johdosta Saksan viranomaiset valmistelevat parhaillaan ESR:n varoilla tuettavia toimia, jotka pannaan täytäntöön osana mainittua nuorison työohjelmaa sekä Saksan itä- että länsiosissa. Toimet kattavat kolme aluetta: kaksi ESR:n päätoimialaa sosiaalisen syrjäytymisen torjunta ja paikallisen pääoman tarjoaminen sosiaalisiin tarkoituksiin sekä Equal-yhteisöaloitteen teema-alan, joka käsittää työmarkkinoihin liittyvän rasismin ja muukalaisvihan torjunnan. Saksan viranomaiset ovat ilmoittaneet komissiolle, että vuosittain enintään 25 miljoonan Saksan markan suuruinen ESR-tuki osoitettaneen näiden alojen toiminnalle osana myöhemmin sovittavaa tavoitteen 1 toimenpideohjelmaa (ESR) ja osana tavoitteen 3 yhtenäistä ohjelma-asiakirjaa. Saksan viranomaiset valmistelevat parhaillaan toimien käytännön järjestelyitä ja perusteita ESR-rahoituksen myöntämiselle mainituilla kolmella alueella.
KIRJALLINEN KYSYMYS E-3462/00 esittäjä(t): Laura González Álvarez (GUE/NGL) komissiolle. Korkeajännitelinja Riaño-vuorella (Kastilia ja León, Espanja).



Virallinen lehti nro 151 E , 22/05/2001 s. 0176 - 0177



KIRJALLINEN KYSYMYS E-3462/00 esittäjä(t): Laura González Álvarez (GUE/NGL) komissiolle (8. marraskuuta 2000) Aihe: Korkeajännitelinja Riaño-vuorella (Kastilia ja León, Espanja) Picos de Europa -aluepuistoon suunniteltu Riaño-vuoren korkeajännitelinja saattaa aiheuttaa haittaa useille luonnonsuojelukohteiksi vahvistetuille alueille, kuten aluepuistolle, Natura 2000 -verkon erityiselle säilyttämisalueelle, lintujen erityissuojelualueelle (direktiivi 79/409/ETY) ja ruskeakarhun suojelualueelle. Onko komissio tietoinen tästä hankkeesta? Mihin toimiin komissio voi ryhtyä taatakseen direktiivien 92/43/ETY(1), 79/409/ETY(2) ja 85/337/ETY(3) asianmukaisen soveltamisen hankkeen yhteydessä? (1) EYVL L 206, 22.7.1992, s. 7. (2) EYVL L 103, 25.4.1979, s. 1. (3) EYVL L 175, 5.7.1985, s. 40. Margot Wallströmin komission puolesta antama vastaus (5. joulukuuta 2000) Komissio on tietoinen arvoisan parlamentin jäsenen mainitsemista, kyseiseen hankkeeseen liittyvistä seikoista. Asiasta onkin äskettäin kirjattu saapuneeksi valitus, joka on parhaillaan tutkittavana. Perustamissopimusten valvojan tehtävässään komissio ryhtyy tarvittaviin toimenpiteisiin varmistaakseen, että tässä tapauksessa noudatetaan luonnonvaraisten lintujen suojelusta annettua direktiiviä 79/409/ETY, luontotyyppien sekä luonnonvaraisen eläimistön ja kasviston suojelusta annettua direktiiviä 92/43/ETY sekä tiettyjen julkisten ja yksityisten hankkeiden ympäristövaikutusten arvioinnista annettua direktiiviä 85/337/ETY, sellaisena kuin se on muutettuna direktiivillä 97/11/EY(1). (1) EYVL L 73, 14.3.1997.
KIRJALLINEN KYSYMYS E-3285/00 esittäjä(t): Cristiana Muscardini (UEN) ja Gianfranco Fini (UEN) neuvostolle. Pedofilian torjunta.



Virallinen lehti nro 136 E , 08/05/2001 s. 0220 - 0220



KIRJALLINEN KYSYMYS E-3285/00 esittäjä(t): Cristiana Muscardini (UEN) ja Gianfranco Fini (UEN) neuvostolle (25. lokakuuta 2000) Aihe: Pedofilian torjunta Pedofilia on saavuttanut vakavat ja huolestuttavat mittasuhteet, ja tilanne on pahentunut Internetin käytön myötä, sillä Internetin asianmukaista käyttöä koskevia sääntöjä ei vielä ole. On käynyt ilmi, että www.unioneuropea.com on todellakin yksi lukemattomista pornografisista www-sivustoista, joka käyttää virallista verkkoaluetunnusta. Mihin toimiin neuvosto aikoo ryhtyä estääkseen EU:n virallisten verkkoaluetunnusten väärinkäytön? Miten neuvoston mielestä alaikäisiä voidaan suojella silloin kun rikollisjärjestöt käyttävät EU:n virallisia verkkoaluetunnuksia pedofiilisen ja pornografisen materiaalin julkaisemiseen? Eikö neuvoston mielestä olisi syytä sisällyttää EU: toimielinten sähköpostijärjestelmään maininta, jossa korostetaan Internetin välityksellä tapahtuvan pedofiilisen materiaalin levityksen vastustamista? Yhteinen vastaus kirjallisiin kysymyksiin E-3285/00 ja P-3312/00 (20./21. joulukuuta 2000) Kuten aiemmissa tähän aiheeseen liittyviin kysymyksiin esitetyissä vastauksissa(1) on todettu, neuvosto pitää erittäin tärkeänä lasten seksuaalisen hyväksikäytön erityisesti Internetin kautta välitettävän lapsipornografian torjuntaa. Tästä on osoituksena päätös, jonka neuvosto teki 29. toukokuuta 2000 Internetissä välitettävän lapsipornografian vastaisista toimenpiteistä(2). Kyseinen päätös perustuu Itävallan aloitteeseen ja sen tarkoituksena on torjua lapsipornografian tuotanto, käsittely, levitys ja hallussapito ja taata se, että tämän alan rikosten tutkinta ja syytteeseenpano ovat tehokkaita. Haluamme muistuttaa, että hyväksyessään kyseisen päätöksen neuvosto antoi myös seuraavan lausuman: Neuvosto pitää myönteisenä Euroopan parlamentin lausuntoa, joka julkaistiin lainsäädäntöpäätöslauselmana Itävallan tasavallan aloitteesta neuvoston päätöksen tekemiseksi Internetissä välitettävän lapsipornografian vastaisista toimenpiteistä. Neuvosto on tehnyt joitakin muutoksia päätökseen, ja näiden lisäksi parlamentin lausunnossa tuodaan esiin useita tärkeitä kysymyksiä, jotka liittyvät aineelliseen rikosoikeuteen ja rikosoikeudenkäynteihin. Neuvosto on tietoinen siitä, että Internetissä välitettävän lapsipornografian vastaisiin toimiin on ryhdyttävä kiireellisesti, ja ilmoittaa olevansa halukas tutkimaan asiaan liittyviä kysymyksiä 24 päivänä helmikuuta 1997 määritellyn yhteisen toiminnan 97/154/YOS pohjalta ja tulevaisuudessa saatavien ehdotusten perusteella. (1) Ks. erityisesti vastaus Brian Crowleyn neuvostolle esittämään Internetin laitonta käyttöä koskevaan suulliseen kysymykseen N:o H-0654/00. (2) EYVL L 138, 9.6.2000, s. 1.
KIRJALLINEN KYSYMYS E-2569/00 esittäjä(t): Piia-Noora Kauppi (PPE-DE) komissiolle. Kaduilla asuvien huumeidenkäyttäjien hoitoon ohjaaminen.



Virallinen lehti nro 151 E , 22/05/2001 s. 0011 - 0011



KIRJALLINEN KYSYMYS E-2569/00 esittäjä(t): Piia-Noora Kauppi (PPE-DE) komissiolle (1. elokuuta 2000) Aihe: Kaduilla asuvien huumeidenkäyttäjien hoitoon ohjaaminen Useissa Euroopan maissa näkee kaduilla asuvia huumeidenkäyttäjiä, joilla on aina mukanaan koira tai koiria. Syy siihen, miksi nämä kodittomat narkomaanit pitävät koiria, on joidenkin lähteiden mukaan eläinsuojelulainsäädäntö. Olen kuullut, että eläinsuojelulainsäädäntö joissain jäsenvaltioissa edellyttää, että jos koira jää kulkukoiraksi, viranomaisten on otettava koira huostaan ja löydettävä sille sijoituspaikka. Tämä puolestaan vähentää viranomaisten mahdollisuutta puuttua kaduilla elävien narkomaanien elämään, esimerkiksi hoitoon ohjaamiseen, sillä samalla kaduille jäisi kymmeniä huonosti hoidettuja kulkukoiria, jotka eläinsuojelulainsäädännön mukaan olisi otettava hoidettavaksi. Kysynkin, onko asia todella näin? Jos on, mitä komissio aikoo tehdä, jotta eläinsuojelulainsäädännön varjolla ei estetä ihmisten asianmukaista hoitoon ohjaamista? Jos eläinsuojelulainsäädäntö sinällään ei estä hoitoon ohjaamista, aiheutuuko tilanteesta käytännön esteitä kaduilla elävien ongelmiin puuttumisessa? António Vitorinon komission puolesta antama vastaus (19. lokakuuta 2000) Kuten arvoisa parlamentin jäsen on huomannut, eräillä kodittomilla huumeidenkäyttäjillä on koiria; niitä pidetään turvallisuuden tai seuran vuoksi. Komission tiedossa ei ole yhtään tapausta, jossa eläinsuojelulainsäädäntö olisi estänyt huumeidenkäyttäjiä hakeutumasta hoitoon tai vähentänyt viranomaisten mahdollisuuksia puuttua kadulla asuvien narkomaanien elämään. Vaikka hoitoa saavan huumeidenkäyttäjän lemmikkien hoitaminen saattaa olla joskus ongelmallista, komissiolle ei ole ilmoitettu, että tämä olisi jossain jäsenvaltiossa este hoitoon hakeutumiselle tai hoidon saamiselle tai muulle tuelle.
KIRJALLINEN KYSYMYS P-3467/00 esittäjä(t): Robert Sturdy (PPE-DE) komissiolle. Sikaruttokorvausten lainmukainen taso.



Virallinen lehti nro 151 E , 22/05/2001 s. 0179 - 0179



KIRJALLINEN KYSYMYS P-3467/00 esittäjä(t): Robert Sturdy (PPE-DE) komissiolle (30. lokakuuta 2000) Aihe: Sikaruttokorvausten lainmukainen taso Yhdistyneen kuningaskunnan itäosat kärsivät tällä hetkellä pitkittyneestä sikaruttoepidemiasta. Siankasvattajat, joiden eläimet eivät ole sairastuneet ja joiden tilat sijaitsevat tietyllä etäisyydellä tiloista, joilla on sairastuneita sikoja, kuuluvat niin kutsuttuun eristysalueeseen eivätkä voi myydä sikojaan. Kun eläimet, joita ei ole lupa siirtää muualle, kasvavat liian suuriksi, ne joudutaan teurastamaan eläinsuojeluperustein. Siankasvattajat, jotka joutuvat menettelemään näin voivat hakea korvausta. Voiko komissio vahvistaa komission virkamies Joachim Heinen Euroopan parlamentin jäsen Robert Sturdylle esittämän kommentin, jonka mukaan komissio voisi hyväksyä Yhdistyneen kuningaskunnan minkä tahansa ehdotuksen korvausten maksamisesta siankasvattajille jokaisen eristysalueella eläinsuojeluperustein teurastetun sian markkina-arvoon asti? Franz Fischlerin komission puolesta antama vastaus (1. joulukuuta 2000) Parlamentin jäsenen mainitseman kaltaiset tukitoimenpiteet on käsiteltävä yhteisön maatalousalan valtiontukia koskevien suuntaviivojen(1) kohdan 11.4 mukaan. Kyseisessä kohdassa määritellään ehdot eläin- ja kasvitautien torjuntatoimiin myönnettävien valtiontukien yhteensopivuudesta näiden suuntaviivojen ja Euroopan yhteisön perustamissopimuksen 87 artiklan 3 kohdan c alakohdan (entinen 92 artikla) kanssa. Näiden määräysten mukaan korvausta voidaan antaa teurastettujen eläinten tavanomaisen arvon mukaan, mikäli kaikki tuen saamiseksi edellytetyt vaatimukset täyttyvät. Komissio hyväksyi 18. lokakuuta 2000 Yhdistyneen kuningaskunnan sikojen hoitoa koskevan tukiohjelman (hävittäminen) (valtiontuki NN 95/2000). Yhdistyneen kuningaskunnan viranomaisten toimittaman tiedonannon tutkinnassa kävi ilmi, että tukiohjelma täytti kaikki edellä kuvatut ehdot ja että siihen voitiin soveltaa EY:n perustamissopimuksen 87 artiklan 3 kohdan c alakohdan mukaista poikkeusta. Eläinsuojelusyistä teurastetuista sioista saatavien korvausten määrän osalta kyseisillä eristysalueilla komissio päätti tuottajille maksettavista kiinteistä korvaussummista, jotka ovat 10 puntaa sialta, kun sikaerässä olevien sikojen keskimääräinen paino on 45 kilogrammaa tai vähemmän (elopaino), 30 puntaa sialta, kun sikaerässä olevien sikojen keskimääräinen paino on 46100 kilogrammaa, ja 50 puntaa sialta, kun sikaerässä olevien sikojen keskimääräinen paino on 100 kilogrammaa. Yhdistynyt kuningaskunta on hakenut hyväksyntää näille hinnoille. (1) EYVL C 28, 1.2.2000.
KIRJALLINEN KYSYMYS P-3375/00 esittäjä(t): Antonio Tajani (PPE-DE) neuvostolle. Juutalaisvastainen väkivalta Euroopassa ja Treppesin synagogan tuhopoltto Ranskassa.



Virallinen lehti nro 136 E , 08/05/2001 s. 0227 - 0227



KIRJALLINEN KYSYMYS P-3375/00 esittäjä(t): Antonio Tajani (PPE-DE) neuvostolle (25. lokakuuta 2000) Aihe: Juutalaisvastainen väkivalta Euroopassa ja Treppesin synagogan tuhopoltto Ranskassa Ranskassa vallitseva antisemitismin aalto on erittäin huolestuttava. Treppesin Synagoga lähellä Pariisia on poltettu. Tuhopoltto ja juutalaisen lapsijoukon kimppuun hyökkääminen ovat huolestuttavimpia esimerkkejä juutalaista uskontoa tunnustaviin Euroopan kansalaisiin kohdistuneesta väkivallasta. Myös muissa unionimaissa juutalaisyhteisöt ovat jatkuvien hyökkäysten kohteina. Juutalaisten turvallisuus on uhattuna. Jännitystä lisäävät vielä entisen pääministerin Massimo D. Aleman lausuntojen kaltaiset huomautukset. Puhuessaan Israelin kansalaisten raakuudesta hän on osaltaan ruokkinut antisemitistisiä tunteita EU:ssa. Mihin toimiin neuvosto aikoo ryhtyä näiden rikosten torjumiseksi ja tämän vaarallisen ilmiön pysäyttämiseksi? Eikö kaikki jäsenvaltioiden poliitikkojen esittämät juutalaisvastaiset lausunnot pidä tuomita? Vastaus (20./21. joulukuuta 2000) 1. Neuvosto tuomitsee kirjallisessa kysymyksessä mainitut väkivallanteot. 2. Neuvosto kiinnittää arvoisan parlamentin jäsenen huomiota vastaukseen, jonka se antoi kirjalliseen kysymykseen n:o E-3089/00 juutalaisen opettajan joutumisesta uusnatsien pahoinpitelemäksi.
KIRJALLINEN KYSYMYS E-3125/00 esittäjä(t): Phillip Whitehead (PSE) komissiolle. Sääntelevä direktiivi maksullisilla kanavilla esiintyvän pornografian torjumiseksi.



Virallinen lehti nro 136 E , 08/05/2001 s. 0189 - 0190



KIRJALLINEN KYSYMYS E-3125/00 esittäjä(t): Phillip Whitehead (PSE) komissiolle (6. lokakuuta 2000) Aihe: Sääntelevä direktiivi maksullisilla kanavilla esiintyvän pornografian torjumiseksi Voiko komissio kertoa, mitkä jäsenvaltiot sallivat kovan pornon esittämisen maksullisilla kansallisilla ja satelliittikanavilla ja mitä ehdotuksia on esitetty sääntelevän direktiivin antamiseksi tällä alalla? Viviane Redingin komission puolesta antama vastaus (30. marraskuuta 2000) Televisio ilman rajoja -direktiivissä (televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta 3. lokakuuta 1989 annettu neuvoston direktiivi 89/552/ETY(1), sellaisena kuin se on muutettuna 30. kesäkuuta 1997 annetulla Euroopan parlamentin ja neuvoston direktiivillä 97/36/EY(2)) säädetään televisiolähetystoiminnan oikeudellisista puitteista yhteisössä. Komissio on tietoinen pornografisen aineksen mahdollisista vaikutuksista alaikäisiin. Mitä tulee audiovisuaalisen materiaalin levittämiseen television kautta, direktiivissä säädetään alaikäisten suojelua koskevista yhteisistä vähimmäisstandardeista (22 artikla) ja edellytetään jäsenvaltioiden varmistavan, että niiden lainkäyttövaltaan kuuluvien televisiolähetystoiminnan harjoittajien lähetyksissä ei ole ohjelmia, jotka saattaisivat vahingoittaa alaikäisten fyysistä, henkistä tai moraalista kehitystä, eikä varsinkaan pornografiaa tai aiheetonta väkivaltaa sisältäviä ohjelmia. Komissio valmistelee parhaillaan alaikäisten ja ihmisarvon suojelusta raporttia Euroopan parlamentille ja neuvostolle. Aiheena ovat ne toimenpiteet, joita jäsenvaltiot ovat toteuttaneet soveltaessaan 24. syyskuuta 1998 annettua neuvoston suositusta 98/560/EY(3) (Euroopan audiovisuaalisia ja tietopalveluja tuottavien yritysten kilpailukyvyn parantamisesta edistämällä kansallisia järjestelmiä, joiden tarkoituksena on saattaa ala-ikäisten ja ihmisarvon suojelu vertailukelpoiselle ja tehokkaalle tasolle). Jäsenvaltioille toimitettiin vastikään yksityiskohtainen kysely raportin laatimista silmällä pitäen. Yhteisön lainsäädännön täytäntöönpano ja soveltaminen on komissiolle erittäin tärkeää. Toimenpiteitä on toteutettu useaan otteeseen direktiivin 2 artiklan 2 kohdan ja 22 artiklan mukaisesti, ja komissio on direktiivin mukaisesti täyttänyt velvoitteensa näiden toimenpiteiden arvioinnin osalta. Yhteisön direktiivin antamista tällä alalla voitaisiin harkita ainoastaan silloin, jos sisämarkkinoiden perustaminen ja toiminta edellyttäisi jäsenvaltioiden nykyään tällä alalla soveltamien säännösten lähentämistä. Komission tietoon ei ole tullut tällaista toimintaa edellyttäviä olosuhteita, mutta se ottaa mielellään vastaan kaiken lisätiedon asiasta. (1) EYVL L 298, 17.10.1989. (2) EYVL L 202, 30.7.1997. (3) EYVL L 270, 7.10.1998.